b"\n_START_ARTICLE_\nSant Salvador de Golorons\n_START_SECTION_\nSituaci\xc3\xb3\n_START_PARAGRAPH_\nEst\xc3\xa0 situada a l'extrem nord-est del terme municipal, damunt dels plans de la carena de la costa de Golorons, al marge esquerre del Cardener, avui ocupat per les aig\xc3\xbces de l'embassament de Sant Pon\xc3\xa7. Es troba camuflada enmig de les instal\xc2\xb7lacions ramaderes de la masia de Golorons._NEWLINE_Per anar-hi cal prendre el trencall que surt de la carretera C-55 (Solsona-Berga), al km. 112,9 (41\xc2\xb0\xc2\xa059\xe2\x80\xb2\xc2\xa043\xe2\x80\xb3\xc2\xa0N, 1\xc2\xb0\xc2\xa035\xe2\x80\xb2\xc2\xa041\xe2\x80\xb3\xc2\xa0E). Est\xc3\xa0 ben indicat. La carretera est\xc3\xa0 asfaltada i s'arriba a dest\xc3\xad en 1,8 km.\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una nau i un absis rod\xc3\xb3, orientada a l'est. La nau t\xc3\xa9 la coberta esfondrada. Arc preabsidial de mig punt. Est\xc3\xa0 constru\xc3\xafda amb paraments de pedres de diferents mides treballades a cops de maceta, en filades. La porta est\xc3\xa0 al mur sud, d'arc de mig punt adovellat, resseguit a l'extrad\xc3\xb3s, per un altre de pedres rectangulars. A l'absis hi ha una finestra de dues esqueixades cobertes per dues voltes en full de llibre id\xc3\xa8ntiques de treball, si b\xc3\xa9 l'exterior no \xc3\xa9s completa a causa d'un esfondrament que ha deixat un esborranc visible des de l'interior. A l'exterior queda amagat per tres grans pedres, una d'elles amb un petit arc.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia de Sant Salvador de Golorons, no est\xc3\xa0 esmentada en l'acta del 839, per\xc3\xb2, el seu bastiment \xc3\xa9s rom\xc3\xa0nic."